Allen den, die disen brief an senhent ✳ oder hoͤrent lèsen, ✳ tuͦn kunt ich, Gerung von Altwis ✳ von
Vilmˀringē, ✳ vogt und phlègˀ ✳ ✳ der durluhtigen, hocherbornē, minˀ gnaͤdigen frowē, ✳ frowē Agnesen, von gottes
gnaden wilent chùnginn ze Ungnˀ, ✳ uff dem Boͤtzberg un̄ in dem Eigen, ✳ dz fùr mich kam, do ich
offenlich ze gericht sazze, ✳ juncfrowe Maͤhthilt, Burkartz dez Koͧfmans, saͤligen, tohter, von Husen, ✳ mit
Walthˀ Hofmeister, irem wissenthaften vogt, ✳ gesunt dez libes und gewaltig ir sinnen ✳ und vˀjach da offēlich
vor geriht muͦtwilleclich ✳ mit rèhter vorbetrahtung, ✳ dz sù geordenet und geschaffet, ✳ gemachet un̄ gegebē
hette ✳ und gab oͧch da ✳ und ordenet und schuͦf und ✳ machet ✳ rêht und redlich, ✳ offenlich vor geriht
mit ires egenanten vogtes hant, ✳ gunst und willen, ✳ mit rêhtˀ urteil, ✳ luterlich durch gottes willen zuͦ
einem rèhten sel geraͤt ✳ durch ir und ir vorderen sêlen heiles willen ✳ ✳ den erwirdigen, geischlichen frowen,
✳ ✳ dˀ èbtissenn und dem convent gemeinlich ze Kùngsvelt, ✳ Sant Claren, ordens in Costentzˀ bistuͦm, ✳ ein
guͦt, lit in dem Birhart, ✳ buwet Baͤrtschi Gerhart da selbs ze Birhart, ✳ cùltet jarclich ✳ zenhen viertel
kˀnen ✳ mit allen ✳ den nùtzen und rèhten, ✳ so dar zuͦ gehoͤrent, ✳ dz die vorgn̄̄ ✳ ✳ aͤptissenn un̄ dˀ convent
haben und niessen sùllen ✳ nach dˀ egenanten juncfrowen Maͤtzinen tod ✳ als ir eigen guͤt, ✳ doch mit semlichē
underscheid, ✳ dz die dikgenanten ✳ ✳ êptissenn und die frowen ze Kûngsvelt ✳ gèben sùllen ✳ uff dem jarzitlichē
tag ✳ dˀ vorgenanten juncfrowen Maͤtzinē und ir vorderen ✳ jaͤrclichen ✳ dem gardian und den Minren
Bruͦdˀn da selbs ze Kùngsvelt, ✳ Sant Franciscꝰ orden, ✳ luterlich durch got ✳ durch ir un̄ ir vorderē selen
heilez willen ✳ siben viertel kˀnen ✳ von den egenanten zenhen viertel kˀnen. ✳ geschaͤch abˀ daz, ✳ dz dz
vorgenant guͦt ✳ etliches jares ✳ zenhen viertel kˀnen nit gegelten maͤht, ✳ so son die èptissenn un̄
die frowen ze Kùngsvèlt ✳ so vil minr gèben den egen̄̄ bruͦdˀn, ✳ so vil dz guͦt ✳ denn minr gilt denn
zenhen viertel, ✳ also daz die dikgenanten êptissenn un̄ frowen ✳ aͤllù jar inen selber gehaben sùllē
drù viertel kˀnen ✳ un̄ den ob benēpten bruͦdˀn gèben ✳ dz ùbrig, ✳ in dˀ meinūg, als vor bescheiden ist. ✳
disù vorgeschriben ordenūg ✳ gaͧbe und gemaͤchte ✳ ist, gevˀtiget, ✳ geschaffet un̄ getan ✳ mit worten,
wˀken ✳ und getaͤten ✳ und mit aller sicherheit und gewarsami, ✳ so darzuͦ gehort, ✳ rêht und redlich
nach dez landez ✳ sitten ✳ und gewonheit ✳ und als mit gesamneter urteil ✳ erteilet wart, ✳ daz
ez also beschenhen waͤr, ✳ dz ez billich von rèht ✳ nun und hie nach ✳ guͦt craft haben sol und mag.
hie bi waren, ✳ do diz beschach, ✳ dise erberen lùte, ✳ die diser dingen gezùgen sint, ✳ die hie nach
gescͥben stand: ✳ hˀr Hartman, ✳ dˀ vorgenaten minˀ gnaͤdigen frowen von Ungnˀ schriber, ✳ Uͦlrich
von Illikusen, ir kèller, ✳ meistˀ Johans Haberschèr un̄ meistˀ Herman, ir koͤche, ✳ Wˀnhˀ Glunsing,
schulth̄ ze Brugge, ✳ Walthˀ Hofmeistˀ, burgˀ ze Brugge, ✳ Friderich ze Nidrost ✳ und dˀ Zùrichˀ ✳ un̄ andrˀ
erber lùt genuͦg. ✳ und darùbˀ ✳ zuͦ einē offenn, warem urkùnd ✳ aller vorgescribenr ding ✳ so hab
ich ✳ von flizzigˀ bett willen dˀ obgenanten juncfrowen Maͤtzinen ✳ min insigel gehenket an disen
brief, ✳ der gêben ist ze Brugg in Argoͧwe, ✳ do man zalt von Cristꝰ gebùrt drùzenhenhundtˀ jar,
dar nach in dem einen und sechzigostem jar, ✳ an dem naͤhsten zinstag nach sant Joh̄ tag dez toͧfers. ✳